
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 773 

3 Απριλίου 2013 


ΑΠΟΦΑΣΕΙ Σ 

Αριθμ. 6246 

Τροποποίηση της υπ’ αριθμ. Α-48191/3257/31 -7-2000 από¬ 
φασης των Υπουργών Ανάπτυξης και Μεταφορών και 
Επικοινωνιών «Τεχνικές προδιαγραφές τουριστικών 
τραίνων, προϋποθέσεις έγκρισης τύπου, εξειδίκευ- 
ση κριτηρίων προσδιορισμού των γεωγραφικών πε¬ 
ριοχών κυκλοφορίας, προϋποθέσεις και δικαιολογη- 
τικά ταξινόμησης και κάθε άλλη λεπτομέρεια» (ΦΕΚ 
Β' 1026) όπως ισχύει. -Ένταξη της διαδικασίας στα 
ΚΕΠ που λειτουργούν ως ΕΚΕ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ - ΤΟΥΡΙΣΜΟΥ 

Έχοντας υπόψη: 

1. Το 30 του Ν. 2636/1998 (ΦΕΚ Α' 198) όπως τροπο¬ 
ποιήθηκε με το άρθρο 27 του Ν. 3498/2006 «Ανάπτυξη 
ιαματικού τουρισμού και λοιπές διατάξεις» (ΦΕΚ Α' 230), 
και ειδικότερα τις παραγράφους 1 και 5. 

2. Τα άρθρα 6, 9 και 14 του Ν. 3844/2010 (ΦΕΚ 63/Α') 
«Προσαρμογή της ελληνικής νομοθεσίας στην Οδηγία 
2006/123 του Ευρωπαϊκού Κοινοβουλίου και του Συμβου¬ 
λίου σχετικά με τις υπηρεσίες στην εσωτερική αγορά και 
άλλες διατάξεις». 

3. Το Ν. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις» 
(ΦΕΚ Α' 112), όπως ισχύει. 

4. Το Ν. 2160/1993 «Ρυθμίσεις για τον τουρισμό και 
άλλες διατάξεις» (ΦΕΚ Α'118), όπως ισχύει. 

5. Το Ν. 2696/1999 περί «Κυρώσεως του Κώδικα Οδικής 
Κυκλοφορίας» (ΦΕΚ Α' 57), όπως ισχύει. 

6. Την παράγραφο 1 του άρθρου 31 του Ν. 3013/2002 
«Αναβάθμιση της πολιτικής προστασίας και άλλες δια¬ 
τάξεις» (ΦΕΚ Α' 102), όπως ισχύει. 

7. Το άρθρο 8 του Ν. 1599/1986 «Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις» (ΦΕΚ Α' 75). 

8. Την παράγραφο 3 του άρθρου 3 του Ν. 2690/1999 
«Κύρωση του Κώδικα Διοικητικής Διαδικασίας και άλλες 


διατάξεις» (ΦΕΚ Α' 45). 

9. Την υπ’ αριθμ. ΔΙΑΔΠ/Α1/18368/01-10-2002 (ΦΕΚ Β' 
1276) απόφαση του Υπουργού Εσωτερικών, Διοίκησης 
και Αποκέντρωσης «Καθορισμός του τύπου και του πε¬ 
ριεχομένου της Υπεύθυνης Δήλωσης του άρθρου 8 του 
Ν. 1599/1986 (ΦΕΚ Α' 75)». 

10. Την υπ’ αριθμ. ΔΙΑΔΠ/ Φ. Α./18613 (ΦΕΚ 1334 Β' 30-8- 
2010) κοινή απόφαση των Υπουργών Εσωτερικών, Αποκέ¬ 
ντρωσης και Ηλεκτρονικής Διακυβέρνησης και Οικονομι¬ 
κών για την απλούστευση διαδικασιών για την πρόσβαση 
σε δραστηριότητες παροχής υπηρεσιών και την άσκησή 
της σε εκτέλεση του αρ. 6 του Ν. 3844/ 2010 (ΦΕΚ Α' 63). 

11. Την υπ’ αριθμ. ΥΑΠ/ Φ. 19. 7/14/ 380/20-9-2010 (ΦΕΚ 
Β' 1561) απόφαση του Υπουργού Εσωτερικών, Αποκέ¬ 
ντρωσης και Ηλεκτρονικής Διακυβέρνησης για την 
οργάνωση, λειτουργία και αρμοδιότητες των Ενιαίων 
Κέντρων Εξυπηρέτησης (ΕΚΕ) και την ηλεκτρονική δι¬ 
εκπεραίωση διαδικασιών από τα ΕΚΕ όπως τροποποιή¬ 
θηκε με την υπ’ αριθμ. ΔΟΛΚΕΠ/Φ.16/2/οικ.2406/31-1-2011 
απόφαση του Υπουργού Εσωτερικών, Αποκέντρωσης και 
Ηλεκτρονικής Διακυβέρνησης (ΦΕΚ Β’ 261). 

12. Το Ν. 3270/2004 «Αρμοδιότητες του Υπουργείου 
Τουριστικής Ανάπτυξης και θέματα τουρισμού» (ΦΕΚ 
Α' 187), όπως ισχύει. 

13. Το Π.Δ. 149/2005 (ΦΕΚ Α' 211) «Οργανισμός του 
Υπουργείου Τουριστικής Ανάπτυξης» και ειδικότερα το 
άρθρο 15, όπως ισχύει. 

14. Το ΠΔ. 65/2011 (ΦΕΚ Α' 147) Διάσπαση του Υπουργείου 
Εσωτερικών, Αποκέντρωσης και Ηλεκτρονικής Διακυβέρ¬ 
νησης στα Υπουργεία: α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης, συγ¬ 
χώνευση των Υπουργείων Οικονομίας, Ανταγωνιστικότη¬ 
τας και Ναυτιλίας και Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας και μεταφορά στον Πρωθυπουργό των Γ ε¬ 
νικών Γραμματειών Ενημέρωσης και Επικοινωνίας και στο 
Υπουργείο Παιδείας, Δια Βίου Μάθησης και Θρησκευμά¬ 
των της Γ ενικής Γ ραμματείας Νέας Γ ενιάς. 

15. Το άρθρο 6 του Π.Δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ Α' 141), όπως τροποποιήθηκε με το άρθρο 4 του 
Π.Δ. 98/2012 (Φ.Ε.Κ. Α'160). 

16. Τις διατάξεις του Π.Δ. 86/2012 (Φ.Ε.Κ. Α' 141) «Διο¬ 
ρισμός Υπουργών, αναπληρωτών Υπουργών και Υφυ¬ 
πουργών». 

17. Το άρθρο 90 του κώδικα νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (ΦΕΚ Α' 98). 

18. Την ανάγκη τροποποίησης της υπ’ αριθμ. Α-48191/ 
3257/31-7-2000 απόφασης των Υπουργών Τουριστικής 
Ανάπτυξης και Μεταφορών και Επικοινωνιών «Τεχνι¬ 
κές προδιαγραφές τουριστικών τραίνων, προϋποθέσεις 
έγκρισης τύπου, εξειδίκευση κριτηρίων προσδιορισμού 
των γεωγραφικών περιοχών κυκλοφορίας, προϋποθέσεις 
και δικαιολογητικά ταξινόμησης και κάθε άλλη λεπτομέ¬ 
ρεια» (ΦΕΚ Β' 1026), όπως τροποποιήθηκε με την υπ’ αριθμ. 
16753/8-8-2008 απόφαση των Υπουργών Τουριστικής Ανά¬ 
πτυξης και Μεταφορών και Επικοινωνιών (ΦΕΚ Β' 1726), 
για λόγους απλοποίησης των διοικητικών διαδικασιών και 
βελτίωσης των παρεχόμενων υπηρεσιών στους επιβάτες. 

19. Την ανάγκη βελτίωσης της εξυπηρέτησης και της 
ποιότητας των παρεχομένων υπηρεσιών προς τον πολίτη. 

20. Το γεγονός ότι από τις διατάξεις της απόφασης 
αυτής δεν προκύπτει δαπάνη σε βάρος του κρατικού 
προϋπολογισμού, αποφασίζουμε: 

Α. Την τροποποίηση της υπ’ αριθμ. Α-48191/3257/ 
31-7-2000 απόφασης των Υπουργών Ανάπτυξης και 
Μεταφορών και Επικοινωνιών «Τεχνικές προδιαγραφές 
τουριστικών τραίνων, προϋποθέσεις έγκρισης τύπου, 
εξειδίκευση κριτηρίων προσδιορισμού των γεωγραφικών 
περιοχών κυκλοφορίας, προϋποθέσεις και δικαιολογη- 
τικά ταξινόμησης και κάθε άλλη λεπτομέρεια» (ΦΕΚ Β' 
1026), όπως ισχύει, ως ακολούθως: 

1. Η παράγραφος 1 του άρθρου 4, όπως ισχύει, αντι¬ 
καθίσταται ως εξής: 

«Η συνολική οδική διαδρομή δεν υπερβαίνει τα δεκαέξι 
(16) χιλιόμετρα από και μέχρι την αφετηρία (κυκλική 
διαδρομή). Κατ’ εξαίρεση, μετά από σύμφωνη γνώμη 
των οικείων Ο.Τ.Α., είναι δυνατόν να εγκρίνεται κυκλι¬ 
κή διαδρομή, η οποία δεν υπερβαίνει τα είκοσι πέντε 
(25) χιλιόμετρα, για την πραγματοποίηση ημερήσιων 
περιηγήσεων προς περιοχές που δεν παρουσιάζουν 
συγκέντρωση τουριστικών δραστηριοτήτων, διακρίνο- 
νται όμως για το ιδιαίτερο ιστορικό, αρχαιολογικό και 
πολιτιστικό ενδιαφέρον τους.» 

2. Η παράγραφος 3 του άρθρου 4, όπως ισχύει, αντι¬ 
καθίσταται ως εξής: 

«Οι στάσεις ξενάγησης καθορίζονται μόνο σε σημεία 
τουριστικού, αρχαιολογικού ή πολιτιστικού ενδιαφέρο¬ 
ντος και κατά τη διάρκεια αυτών, λαμβάνονται όλα τα 
αναγκαία μέτρα για την ασφάλεια των περιηγητών και 
της λοιπής κυκλοφορίας». 

3. Το πρώτο εδάφιο της παραγράφου 2 του άρθρου 
5, όπως ισχύει, αντικαθίσταται ως εξής: 

«Για την παροχή της παραπάνω έγκρισης, που είναι 
αορίστου διάρκειας, υποβάλλονται στην οικεία ΠΥΤ του 
ΕΟΤ, τα ακόλουθα δικαιολογητικά:» 

4. Η παράγραφος 3 του άρθρου 5, όπως ισχύει, αντι¬ 
καθίσταται ως εξής: 

«Σε περίπτωση συγχώνευσης ή μεταβολής της νομικής 
μορφής της επιχείρησης, εκδίδεται νέα έγκριση ειδικής 
διαδρομής, με μόνη την υποβολή των δικαιολογητικών 
(α), (β) και (στ) της παραγράφου 2 του άρθρου αυτού». 

5. Το τελευταίο εδάφιο της περίπτωσης δ της παραγρά¬ 
φου 2 του άρθρου 5, όπως ισχύει, αντικαθίσταται ως εξής: 

«Σε περίπτωση που τμήμα ειδικής διαδρομής, για την 
οποία υφίσταται αίτημα χορήγησης βεβαίωσης βατότητας, 
ανήκει σε οδικό δίκτυο εκτός πεδίου αρμοδιότητας του 


οικείου Δήμου, ο τελευταίος αναζητά, από την αρμόδια 
κατά περίπτωση υπηρεσία, τα τεχνικά στοιχεία των οδών, 
προκειμένου να κρίνει αν μπορεί να χορηγηθεί ή όχι η βε¬ 
βαίωση βατότητας για τη συγκεκριμένη ειδική διαδρομή». 

6. Το εδάφιο στ της παραγράφου 2 του άρθρου 5, 
όπως ισχύει, αντικαθίσταται ως εξής: 

«στ. Παράβολο ύψους τριακοσίων ευρώ (300€), πλέον 
χαρτοσήμου, υπέρ ΕΟΤ, το οποίο καταβάλλεται στο τα¬ 
μείο του Ε.Ο.Τ. ή κατατίθεται στο λογαριασμό του Ε.Ο.Τ. 
υπ’ αριθμ. 0024-261800 στην Τράπεζα της Ελλάδος. 

7. Το εδάφιο ζ της παραγράφου 2 του άρθρου 5, όπως 
ισχύει, καταργείται. 

8. Το τελευταίο εδάφιο της παραγράφου 4 του άρ¬ 
θρου 5, όπως ισχύει, καταργείται. 

9. Η περίπτωση ζ της παραγράφου 1 του άρθρου 6, 
όπως ισχύει, αντικαθίσταται ως εξής: 

«ζ. Παράβολο ύψους τριακοσίων ευρώ (300€), υπέρ του 
ειδικού λογαριασμού του Ν.Δ. 638/1970, όπως ισχύει.» 

10. Η παράγραφος 5 του άρθρου 6, όπως ισχύει, αντι¬ 
καθίσταται ως εξής: 

«Τα τουριστικά τραίνα που έχουν ταξινομηθεί και κυ¬ 
κλοφορήσει στην Ελλάδα, δύνανται να επαναταξινομού- 
νται από το ίδιο ή άλλο πρόσωπο, μέχρι τη συμπλήρωση 
είκοσι επτά (27) ετών από το έτος κατασκευής τους, 
του τελευταίου μη συμπεριλαμβανομένου». 

11. Η παράγραφος 3 του άρθρου 8 αντικαθίσταται 
ως εξής: 

«Στις στάσεις ξενάγησης των περιηγητών, όπως καθορί¬ 
ζονται στην απόφαση της οικείας ΠΥΤ του ΕΟΤ, που εκδί- 
δεται σύμφωνα με το άρθρο 5 της απόφασης αυτής, επιτρέ¬ 
πεται αποκλειστικά για λόγους επίσκεψης αρχαιολογικών 
και πολιτιστικών χώρων, η αποβίβαση και επανεπιβίβαση 
των ίδιων επιβατών, στο ίδιο ή επόμενο δρομολόγιο εντός 
της ίδιας ημέρας, με απόδειξη παροχής υπηρεσιών που 
εκδίδεται στην αφετηρία και έχει ισχύ για τέσσερις ώρες 
από την έκδοσή της. Στις ενδιάμεσες στάσεις επιτρέπεται 
η επιβίβαση μόνο των επιβατών που αποβιβάστηκαν από το 
ίδιο ή προηγούμενο δρομολόγιο, απολύτως απαγορευμένης 
της επιβίβασης νέων επιβατών.» 

12. Στο τέλος του άρθρου 8 προστίθενται παράγραφοι 
4 και 5 ως εξής: 

«4. Στην αφετηρία αναρτάται πινακίδα, στην οποία 
αναγράφεται η συχνότητα των δρομολογίων. Ο νόμι¬ 
μος εκπρόσωπος του τουριστικού γραφείου καταθέτει 
υπεύθυνη δήλωση στην οικεία ΠΥΤ του ΕΟΤ, στην οποία 
δηλώνεται λεπτομερώς η συχνότητα των δρομολογίων. 

5. Σε περίπτωση βλάβης του τουριστικού τραίνου, 
μπορεί να χρησιμοποιηθεί άλλο τουριστικό τραίνο της 
ίδιας επιχείρησης, έπειτα από σχετική γνωστοποίηση 
στην οικεία ΠΥΤ του ΕΟΤ». 

13. Η παράγραφος του άρθρου 9, όπως ισχύει, αντι¬ 
καθίσταται ως εξής: 

«Ια. Κυκλοφορία τουριστικού τραίνου σε μη εγκεκρι¬ 
μένη, σύμφωνα με τις διατάξεις του άρθρου 5 της από¬ 
φασης αυτής, ειδική διαδρομή, επισύρει πρόστιμο ύψους 
δέκα χιλιάδων ευρώ (10.000€). Σε περίπτωση υποτροπής 
εντός τριετίας επιβάλλεται διπλάσιο πρόστιμο, δηλαδή 
είκοσι χιλιάδων ευρώ (20.000€) και σε περίπτωση δεύτε¬ 
ρης και κάθε επόμενης υποτροπής αφαιρούνται η άδεια 
κυκλοφορίας και οι κρατικές πινακίδες για έξι (6) μήνες. 

β. Μη τήρηση της εγκεκριμένης, σύμφωνα με τις δια¬ 
τάξεις του άρθρου 5 της απόφασης αυτής, ειδικής δια¬ 
δρομής, επισύρει πρόστιμο ύψους χιλίων πεντακοσίων 

ευρώ (1.500€). Σε περίπτωση υποτροπής εντός τριετίας 
επιβάλλεται διπλάσιο πρόστιμο, δηλαδή τριών χιλιάδων 
ευρώ (3.000€) και σε περίπτωση δεύτερης και κάθε επό¬ 
μενης υποτροπής αφαιρούνται η άδεια κυκλοφορίας και 
οι κρατικές πινακίδες για έξι (6) μήνες. Δεν επιβάλλεται 
πρόστιμο σε περίπτωση που η μη τήρηση της εγκεκρι¬ 
μένης ειδικής διαδρομής οφείλεται σε μέτρα ρύθμισης 
οδικής κυκλοφορίας που έχουν επιβληθεί από τον οικείο 
ΟΤΑ για ιδιαίτερους λόγους ασφάλειας ή σε έκτακτες 
περιπτώσεις για την αντιμετώπιση προσωρινών κατα¬ 
στάσεων, σύμφωνα με τις σχετικές διατάξεις του Κ.Ο.Κ.. 

γ. Παράβαση των διατάξεων των παραγράφων 1 και 3 
του άρθρου 4 καθώς και της παραγράφου 3 του άρθρου 
8 της απόφασης αυτής, εκτός των προβλεπομένων κυρώ¬ 
σεων από άλλες διατάξεις επισύρει πρόστιμο ύψους χιλί- 
ων πεντακοσίων ευρώ (1.500€). Σε περίπτωση υποτροπής 
εντός τριετίας επιβάλλεται διπλάσιο πρόστιμο, δηλαδή 
τριών χιλιάδων ευρώ (3.000€) και σε περίπτωση δεύτε¬ 
ρης και κάθε επόμενης υποτροπής αφαιρούνται η άδεια 
κυκλοφορίας και οι κρατικές πινακίδες για έξι (6) μήνες. 

δ. Παράβαση των λοιπών διατάξεων της απόφασης 
αυτής, εκτός των προβλεπομένων κυρώσεων από άλλες 
διατάξεις, επισύρει πρόστιμο ύψους τριακοσίων ευρώ 
(300€). Σε περίπτωση υποτροπής εντός τριετίας επι¬ 
βάλλεται διπλάσιο πρόστιμο, δηλαδή εξακοσίων ευρώ 
(600€), σε περίπτωση δεύτερης υποτροπής αφαιρούνται 
η άδεια κυκλοφορίας και οι κρατικές πινακίδες για δε¬ 
καπέντε (15) ημέρες και σε περίπτωση τρίτης και κάθε 
επόμενης υποτροπής αφαιρούνται η άδεια κυκλοφορίας 
και οι κρατικές πινακίδες για έξι (6) μήνες». 


14. Η παράγραφος 2 του άρθρου 9, όπως ισχύει, κα- 
ταργείται και οι παράγραφοι 3 και 4 του ίδιου άρθρου 
αναριθμούνται σε 2 και 3 αντιστοίχως. 

15. Το άρθρο 12 αναριθμείται σε άρθρο 13 και προστί¬ 
θεται άρθρο 12, ως εξής: 

Άρθρο 12 

Ένταξη στα ΚΕΠ που λειτουργούν ως ΕΚΕ 

Η διαδικασία της χορήγησης έγκρισης θέσης σε 
κυκλοφορία τουριστικού τραίνου σε ειδική διαδρομή 
μπορεί να διεκπεραιώνεται και μέσω των Κέντρων Εξυ¬ 
πηρέτησης Πολιτών (ΚΕΠ) που λειτουργούν ως Ενιαία 
Κέντρα Εξυπηρέτησης (ΕΚΕ). Για τη διεκπεραίωση της 
διαδικασίας αυτής συμπληρώνεται ειδικό έντυπο αίτη¬ 
σης, σύμφωνα με το Υπόδειγμα του Παραρτήματος I, το 
οποίο προσαρτάται και αποτελεί αναπόσπαστο μέρος 
της απόφασης αυτής». 

Β. Κατά τα λοιπά ισχύει η υπ’ αριθμ. Α-48191/3257/31-7- 
2000 απόφαση των Υπουργών Ανάπτυξης και Μεταφο¬ 
ρών και Επικοινωνιών «Τεχνικές προδιαγραφές τουριστι¬ 
κών τραίνων, προϋποθέσεις έγκρισης τύπου, εξειδίκευση 
κριτηρίων προσδιορισμού των γεωγραφικών περιοχών 
κυκλοφορίας, προϋποθέσεις και δικαιολογητικά ταξινό¬ 
μησης και κάθε άλλη λεπτομέρεια» (ΦΕΚ Β' 1026), όπως 
τροποποιήθηκε με την υπ’ αριθμ. 16753/8-8-2008 (ΦΕΚ Β' 
1726) απόφαση των Υπουργών Τουριστικής Ανάπτυξης 
και Μεταφορών και Επικοινωνιών. 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

ΕΛΛΗΝΙΚΗ ΔΗΜΟΚΡΑΤΙΑ 


ΠΑΡΑΡΤΗΜΑ I 

ΑΙΤΗΣΗ-ΥΠΕΥΘΥΝΗ ΔΗΛΩΣΗ (άρθρο 8 Ν.1599/1986) 


Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών 

(άρθρο 8 παρ. 4 Ν. 1599/1986) 


Περιγραφή αιτήματος: «Χορήγηση έγκρισης θέσης σε κυκλοφορία τουριστικού τραίνου σε ειδική 
διαδρομή». 


ΠΡΟΣ: 

Ε.Κ.Ε. ή οικεία Π.Υ.Τ. του Ε.Ο.Τ. 

ΑΡΙΘΜ. 

ΠΡΩΤΟΚΟΛΛΟΥ 

ΗΜΕΡΟΜΗΝΙΑ 



Συμπληρώνεται από την Υπηρεσία 


ΣΤΟΙΧΕΙΑ ΑΙΤΟΥΝΤΟΣ: (φυσικό πρόσωπο ή νόμιμος εκπρόσωπος σε περίπτωση νομικού προσώπου) 


Όνομα: 

Επώνυμο: 

Όνομα Πατέρα: 


Επώνυμο Πατέρα: 


Όνομα 

Μητέρας: 


Επώνυμο Μητέρας: 


Αριθ. Δελτ. 
Ταυτότητας:* 

Α.Φ.Μ: 


Αριθ. Άδειας 
Οδήγησης:* 


Αριθ. Διαβατηρίου:* 


Αριθ. Βιβλιαρίου 
Υγείας:* 


Ιθαγένεια: 


Ημερομηνία 

γέννησης 1 : 



Τόπος Γέννησης: 


Τόπος Χώρα: Πόλη: 

Κατοικίας ^ 1 

Οδός: 


Αριθ: 

ΤΚ: 

Τηλ: Ραχ: 

Ε - ιηαΐΐ: 



* συμπληρώνεται ένα από τα αποδεικτικά στοιχεία ταυτότητας. 


ΣΤΟΙΧΕΙΑ ΝΟΜΙΚΟΥ ΠΡΟΣΩΠΟΥ 


Επωνυμία: 

Αρ. Καταστατικού: Έτος Ίδρυσης: 

Αρ. και έτος ΦΕΚ / ΤΑΠΕΤ (για ΑΕ και ΕΠΕ) ή αριθμός 
και ημερομηνία καταχώρισης στα βιβλία εταιρειών του 
Πρωτοδικείου της έδρας (για ΟΕ και ΕΕ): 


Α.Φ.Μ.: 

Δ.Ο.Υ.: 

Έδρα Οδός: 


Αριθ: 

ΤΚ: 

Δήμος / Κοινότητα: 

Νομός: 


Τηλ: Ραχ: 


Ε - ιηαΐΐ: 


Αναγράφεται ολογράφως και κατόπιν αριθμητικά ως πλήρης εξαψήφιος αριθμός: π.χ. 7 Φεβρουάριου 1969 και 070269. 

ΕΛΛΗΝΙΚΗ ΔΗΜΟΚΡΑΤΙΑ 


ΟΡΙΣΜΟΣ/ΣΤΟΙΧΕΙΑ ΕΚΠΡΟΣΩΠΟΥ 2 (για κατάθεση αίτησης ή παραλαβή τελικής διοικητικής πράξης): Σε 

περίπτωση που δε συντάσσεται η εξουσιοδότηση στο παρόν έντυπο, απαιτείται προσκόμιση εξουσιοδότησης με βεβαίωση 

του γνήσιου της υπογραφής από δημόσια υπηρεσία ή συμβολαιογραφικού πληρεξουσίου. 

ΟΝΟΜΑ: 

ΕΠΩΝΥΜΟ: 


ΟΝΟΜΑΤΕΠΩΝΥΜΟ ΠΑΤΕΡΑ: ΑΔΤ: 


ΟΔΟΣ: 

ΑΡΙΘ: 


Τ.Κ: 

Τηλ: 


Ραχ: 


Ε - ιτιηϊΙ: 



ΣΤΟΙΧΕΙΑ ΕΠΙΧΕΙΡΗΣΗΣ ΤΟΥΡΙΣΤΙΚΟΥ ΓΡΑΦΕΙΟΥ: 


Αριθμός Ε.Σ.Λ. επιχείρησης: 

Διακριτικός τίτλος: 

Αριθμός ΜΗ.Τ.Ε.: 

Διεύθυνση 

επιχείρησης 

Δήμος/Κοινότητα: 

Οδός: 

Αριθ.: 

ΤΚ: 

Α.Φ.Μ. : 


Δ.Ο.Υ.: 

Τηλ: 

Ραχ: 

Ε - γπηϊΙ: 


Παρακαλώ για την χορήγηση έγκρισης θέσης σε κυκλοφορία . [συμπληρώνεται ο αριθμός των τουριστικών τρένων) σΧ η ν 

κυκλική ειδική διαδρομή που περιγράφεται κατωτέρω: (αναγράφονται αναλυτικά η αφετηρία, οι οδοί διέλευσης 
του τραίνου, οιπροτεινόμενες στάσεις ξενάγησης σε σημεία τουριστικού, πολιτιστικού και αρχαιολογικού ενδιαφέροντος) 


Με ατομική μου ευθύνη και γνωρίζοντας τις κυρώσεις 3 , που προβλέπονται από τις διατάξεις της παρ. 6 του 
άρθρου 22 του Ν. 1599/1986, δηλώνω ότι: 

1. Εξουσιοδοτώ τον/την πιο πάνω αναφερόμενο/η να καταθέσει την αίτηση ή/και να παραλάβει την τελική 
πράξη. (Διαγράφεται όταν δεν ορίζεται εκπρόσωπος). 

2. Εξουσιοδοτώ το ΚΕΠ (άρθρο 31 Ν. 3013/2002) να προβεί σε όλες τις απαραίτητες ενέργειες (αναζήτηση 
δικαιολογητικών κλπ) για τη διεκπεραίωση της υπόθεσής μου. 

3. 


Επιλέξτε με ποιο τρόπο θέλετε να παραλάβετε την απάντησή σας: 

1. Να σας αποστα! 

2. Νατηνπαραλά| 

3. Νατηνπαραλά 

4. Να την παραλά 
5 Να σας αποστα/ 

λεί με συστημένη επιστολή στη Διεύθυνση που δηλώνεται στην παρούσα αίτηση 

3ετε ο ίδιος από την υπηρεσία μας 

3ετε από άλλο ΕΚΕ: 

3ει εκπρόσωπός σας 
λεί με ίπχ στον αριθμό: 


0/Η αιτών/ούσα 


(Ημερομηνία) 


(Σφραγίδα-υπογραφή) 


2 Βλ. σημείο 1 περιεχομένου υπεύθυνης δήλωσης (Διαγράφεται όταν δεν ορίζεται εκπρόσωπος) 

3 «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται 
με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό 
όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών». 

ΕΛΛΗΝΙΚΗ ΔΗΜΟΚΡΑΤΙΑ 

ΠΛΗΡΟΦΟΡΙΑΚΑ ΣΤΟΙΧΕΙΑ 
ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 


ΤΙΤΛΟΣ ΔΙΚΑΙΟΛΟΓΗΤΙΚΟΥ: 

ΚΑΤΑΤΕΘΗΚΕ 

ΜΕ 

ΤΗΝ ΑΙΤΗΣΗ 

ΥΠΗΡΕΣΙΑΚΗ 

ΑΝΑΖΗΤΗΣΗ 

ΔΕΝ 

ΑΠΑΙΤΕΙΤΑΙ 

1. Ειδικό Σήμα Λειτουργίας τουριστικού γραφείου 




2. Χάρτης της περιοχής, όπου θα κυκλοφορήσει το τουριστικό 
τραίνο, σε κλίμακα 1 :2000 με περιγραφή της ακριβούς διαδρομής 
αυτού, της αφετηρίας, των στάσεων ξενάγησης και των 
χαρακτηριστικών που προσδιορίζουν την περιοχή με τουριστικό 
(αρχαιολογικό) ή πολιτιστικό ενδιαφέρον. 




3. Βεβαίωση του οικείου Δήμου ή Κοινότητας περί ϊ) της βατότητας 
των οδών κυκλοφορίας του τουριστικού τραίνου ϋ) του συνολικού 
μήκους της διαδρομής και ϊπ) του καθορισμού του χώρου της 
αφετηρίας. 




4. Βεβαίωση της αρμόδιας υπηρεσίας του Υπουργείου Πολιτισμού, 
όσον αφορά στην ύπαρξη πολιτιστικού ενδιαφέροντος της 
διαδρομής (αρχαιολογικοί χώροι, μνημεία, κλπ) και ότι η κυκλοφορία 
τουριστικού τραίνου στην προτεινόμενη ειδική διαδρομή δεν 
προκαλεί φθορές στους αρχαιολογικούς χώρους ή τα μνημεία. 




5. Απόδειξη κατάθεσης παράβολου, σύμφωνα με τα οριζόμενα στο 
εδάφιο 'κόστος'. 




Όταν την επιχείρηση εκμεταλλεύεται νομικό πρόσωπο, υποβάλλονται επιπλέον τα ακόλουθα δικαιολογητικά: 

6. Νομιμοποιητικά έγγραφα προς υποβολή της αίτησης για 
λογαριασμό του νομικού προσώπου. 




ΠΑΡΑΤΗΡΗΣΕΙΣ: 

:ίνου σε ειδική διαδρομή υποβάλλεται από ΟΤΑ, δεν 

ραλούς κυκλοφορίας των τουριστικών τραίνων από 
ών στοιχείων (όπως ακτίνα καμπυλότητας, κλίση, 
ν η ειδική διαδρομή κυκλοφορίας του τουριστικού 
ούνται βεβαιώσεις από κάθε ΟΤΑ για το μέρος της 
οση αδυναμίας του οικείου Δήμου ή Κοινότητας να 
αι και από την αρμόδια υπηρεσία της οικείας 
)μής, για την οποία υφίσταται αίτημα χορήγησης 
:ητας του οικείου Δήμου, ο τελευταίος αναζητά, από 
δν, προκειμένου να κρίνει αν μπορεί να χορηγηθεί ή 

τη υποβάλλεται από τον κατά περίπτωση νόμιμο 

εση του συνολικού ποσού σε λογαριασμό Τράπεζας, 
ι ή τα φυσικά Ε.Κ.Ε. Το αποδεικτικό κατάθεσης θα 
ίε περίπτωση ηλεκτρονικής υποβολής αίτησης το 

1. Όταν η αίτηση για έγκριση θέσης σε κυκλοφορία τουριστικού τρα 
απαιτείται η ύπαρξη τουριστικού γραφείου. 

2. Ως βατότητα της οδού νοείται η εξασφάλιση της δυνατότητας ασι 
άποψη επιφάνειας κύλισης, είδους, πάχους και αντοχής, γεωμετρικ 
χώρος ελιγμών) της οδού σε όλο το μήκος της ειδικής διαδρομής. Α 
τραίνου ανήκει γεωγραφικά σε περισσότερους του ενός ΟΤΑ, απαιτ 
ειδικής διαδρομής που εμπίπτει στα διοικητικά του όρια. Σε περίπτο 
χορηγήσει τη παραπάνω βεβαίωση, αυτή δύναται να χορηγείτ 
Περιφερειακής Ενότητας. Σε περίπτωση που τμήμα ειδικής διαδρι 
βεβαίωσης βατότητας, ανήκει σε οδικό δίκτυο εκτός πεδίου αρμοδιόι 
την αρμόδια κατά περίπτωση υπηρεσία, τα τεχνικά στοιχεία των οδ( 
όχι η βεβαίωση βατότητας για τη συγκεκριμένη ειδική διαδρομή. 

3. Όταν την επιχείρηση εκμεταλλεύεται Νομικό Πρόσωπο, η αίτηι 
εκπρόσωπο. 

4. Επίσης, υπάρχει η δυνατότητα εξ αποστάσεως πληρωμής με κατάθ 
ο οποίος υποδεικνύεται κάθε φορά από το ηλεκτρονικό ΕΚΕ-ΕυΟΟ 
πρέπει να έχει αναγεγραμμένο το ονοματεπώνυμο του αιτούντα. ] 
αποδεικτικό κατάθεσης υποβάλλεται σε ψηφιοποιημένη μορφή. 


Επιλέξτε με ποιο τρόπο θέλετε να παραλάβετε την απάντησή σας: 

1. Να σας αποσταλεί με συστημένη επιστολή στη Διεύθυνση που δηλώνεται στην παρούσα αίτηση: 

2. Να την παραλάβετε ο ίδιος από την υπηρεσία μας 

3. Να την παραλάβετε από άλλο Ε. Κ. Ε.: 

4. Να την παραλάβει εκπρόσωπός σας 

5. Να σας αποσταλεί με ίαχ στον αριθμό: _ 


Κόστος 

Παράβολο ύψους τριακοσίων ευρώ (300€), πλέον χαρτοσήμου, υπέρ ΕΟΤ, το οποίο καταβάλλεται στο ταμείο του Ε.Ο.Τ. ή 
κατατίθεται στο λογαριασμό του Ε.Ο.Τ. με αρ. 0024-261800 στην Τράπεζα της Ελλάδος. 

ΕΛΛΗΝΙΚΗ ΔΗΜΟΚΡΑΤΙΑ 

ΒΕΒΑΙΩΣΗ ΥΠΟΒΟΛΗΣ ΑΙΤΗΜΑΤΟΣ 


Αίτημα: Χορήγηση έγκρισης θέσης σε κυκλοφορία τουριστικού τραίνου σε ειδική διαδρομή. 

Υπηρεσία Υποβολής: 


Αριθμ. Πρωτοκόλλου: 

Ημ/νια αιτήματος: 

Αρμόδιος Υπάλληλος: 

Όνομα: 


Επώνυμο: 


Αϊτών: 

Όνομα: 


Επώνυμο: 



ΠΛΗΡΟΦΟΡΙΑΚΑ ΣΤΟΙΧΕΙΑ 
ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 


ΤΙΤΛΟΣ ΔΙΚΑΙΟΛΟΓΗΤΙΚΟΥ: 

ΚΑΤΑΤΕΘΗΚΕ 

ΜΕ 

ΤΗΝ ΑΙΤΗΣΗ 

ΥΠΗΡΕΣΙΑΚΗ 

ΑΝΑΖΗΤΗΣΗ 

ΔΕΝ 

ΑΠΑΙΤΕΙΤΑΙ 

1. Ειδικό Σήμα Λειτουργίας τουριστικού γραφείου 




2. Χάρτης της περιοχής, όπου θα κυκλοφορήσει το τουριστικό 
τραίνο, σε κλίμακα 1 :2000 με περιγραφή της ακριβούς 
διαδρομής αυτού, της αφετηρίας, των στάσεων ξενάγησης και 
των χαρακτηριστικών που προσδιορίζουν την περιοχή με 
τουριστικό (αρχαιολογικό) ή πολιτιστικό ενδιαφέρον. 




3. Βεβαίωση του οικείου Δήμου ή Κοινότητας περί ΐ) της 
βατότητας των οδών κυκλοφορίας του τουριστικού τραίνου π) 
του συνολικού μήκους της διαδρομής και ϊπ) του καθορισμού 
του χώρου της αφετηρίας. 




4. Βεβαίωση της αρμόδιας υπηρεσίας του Υπουργείου 
Πολιτισμού, όσον αφορά στην ύπαρξη πολιτιστικού 
ενδιαφέροντος της διαδρομής (αρχαιολογικοί χώροι, μνημεία, 
κλπ) και ότι η κυκλοφορία τουριστικού τραίνου στην 
προτεινόμενη ειδική διαδρομή δεν προκαλεί φθορές στους 
αρχαιολογικούς χώρους ή τα μνημεία. 




5. Απόδειξη κατάθεσης παράβολου, σύμφωνα με τα οριζόμενα 
στο εδάφιο 'κόστος'. 




Όταν την επιχείρηση εκμεταλλεύεται νομικό πρόσωπο, υποβάλλονται επιπλέον τα ακόλουθα 
δικαιολογητικά: 

6. Νομιμοποιητικά έγγραφα προς υποβολή της αίτησης για 
λογαριασμό του νομικού προσώπου. 





ΔΙΑΡΚΕΙΑ ΤΗΡΗΣΗΣ ΑΡΧΕΙΟΥ ΒΕΒΑΙΩΣΕΩΝ ΚΑΙ ΠΙΣΤΟΠΟΙΗΤΙΚΩΝ ΑΠΟ ΤΑ ΕΚΕ : 

Έξι [6) μήνες (άρθρο 13 Ν. 3491/2006, ΦΕΚ 207/Α/2-10-2006) 

ΤΡΟΠΟΣ ΠΑΡΑΛΑΒΗΣ ΠΟΥ ΕΠΕΛΕΓΗ: 

ΠΡΟΘΕΣΜΙΑ ΑΠΑΝΤΗΣΗΣ Έως 50 ημέρες από την περιέλευση του αιτήματος και των τυχόν απαραίτητων 
δικαιολογητικών στην αρμόδια για την έκδοση της τελικής πράξης υπηρεσία (ο χρόνος δεσμεύει την εκδίδουσα 
την τελική πράξη υπηρεσία). 

Σε περίπτωση παρέλευσης άπρακτης της ανωτέρω προθεσμίας, θεωρείται ότι η αίτηση του ενδιαφερομένου 
έχει γίνει σιωπηρώς δεκτή και η έγκριση έχει χορηγηθεί, σύμφωνα με την παρ. 4 του άρθρου 14 του Ν. 
3844/2010 (ΦΕΚ 63/Α'/3-5-2010). Ο ενδιαφερόμενος, στην προαναφερόμενη περίπτωση της σιωπηρής 
έγκρισης, μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή, 
σύμφωνα με την παρ. 4 του άρθρου 10 του 3230/2004 (ΦΕΚ 44/Α'/11-2-2004). 

Στον αιτούντα (φυσικό ή νομικό πρόσωπο), όταν θεωρεί ότι χωρίς νόμιμη αιτία δεν γίνεται δεκτή η αίτησή του 
ή ότι η διοίκηση καθυστερεί αναιτιολόγητα, παρέχεται η δυνατότητα προσφυγής στην τακτική δικαιοσύνη 
κατά της πράξης ή της παράλειψης της διοικητικής αρχής προς την οποία έχει υποβληθεί η αίτησή του. 

Ο Υπάλληλος 


(υπογραφή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 29 Μαρτίου 2013 


ΟΙ ΥΠΟΥΡΓΟΙ 


ΟΙΚΟΝΟΜΙΚΩΝ 

ΙΩΑΝΝΗΣ ΣΤΟΥΡΝΑΡΑΣ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΑΝΤΩΝΙΟΣ ΜΑΝΙΤΑΚΗΣ 


ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ ΤΟΥΡΙΣΜΟΥ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ ΟΛΓΑ ΚΕΦΑΛΟΓΙΑΝΝΗ 

